On liječi pogledom: Naomi se rasplakala družeći se s Bracom

POGLEDAJ NAS Na njujorškoj premijeri dokumentarca Jakova Sedlara o Josipu Grbavcu Braci, iscjelitelju koji liječi pogledom, okupile su se holivudske zvijezde i povjerile mu svoje probleme

<p>Naomi Campbell u rukama je nosila fotografiju svoje prijateljice zbog koje je Bracu tražila pomoć. Razgovarajući s njim počela se tresti te je zaplakala, rekao je <strong>Jakov Sedlar</strong> (64).</p><p>Crna pantera, kaže redatelj, godinama je željela upoznati iscjelitelja Josipa Grbavca Bracu (48), koji na svojim tretmanima ne razgovara s ljudima niti ih dodiruje. On tvrdi da ih liječi pogledom.</p><p>- Manekenka mu se požalila da joj je potrebna pomoć jer se našla u teškoj životnoj situaciji, a Braco ju je pozvao u Zagreb - kaže redatelj dokumentarnog filma o Braci<strong> 'Moć tišine'</strong>.</p><p><em>Čekali u redu: Nakon projekcije s Bracom su u garderobi razgovarale Christine Branski i Andie MacDowell</em></p><p>Dodaje da je <strong>Naomi Campbell </strong>(46) s oduševljenjem prihvatila poziv. Prije desetak godina Naomi je ismijavala kabalu, ali se 2010. predomislila i počela se sastajati s Eitanom Yardenijem, koji je bio Madonnin mentor kabale. Sedlar kaže da Braco pomaže svima, bez obzira na njihova religijska uvjerenja.</p><p>Sedlaru je na premijeru došla i <strong>Andie MacDowell</strong> (58). Zamolila je redatelja da je upozna s Bracom jer su joj prijatelji često govorili o njegovim moćima.</p><p>I njezina kolegica, glumica<strong> Christine Baranski </strong>(64), koju gledamo u seriji 'Dobra žena', zadržala se u Bracinoj garderobi desetak minuta.</p><p>Glumac <strong>Armand Assante</strong> (67) u Sedlarovu 55-minutnom filmu je narator. Ljetos je posredstvom Jakova Sedlara upoznao iscjelitelja te se družio s njim dva dana na Braču.</p><p>- Film o Braci nisam snimao zato što sam trebao njegovu pomoć. Pregledao sam više od 1500 svjedočanstava ljudi kojima je pomogao i shvatio da je on zaista poseban.</p><p><em>Čaroban glas: Jakov Sedlar je Armanda Assantea (treći slijeva) angažirao kao naratora</em></p><p><strong>Liječi i kad ga nema </strong></p><p>Ljudi su danas gladni i žedni mira, tišine i ljubavi, a Braco im to daje, objasnio je Sedlar Bracinu metodu.</p><p>U dvorani od oniksa na Srebrnjaku Braco je podignuo pijedestal s kojeg šutke gleda grupe ljudi koje mu dolaze. U Bracinoj odsutnosti puštaju tonski zapis njegova glasa i, tvrde, postižu iste učinke.</p>